
**PROJEKTAVIMO (INŽINERINIŲ STATINIŲ) PASLAUGOS (2019)**

**SUTARTIES VYKDYMO ATMINTINĖ**

Gavęs pranešimą apie įvykusias pirkimo procedūras, Užsakovas turi jungtis į 2007.cpo.lt katalogą.

Skiltyje „Pirkimai“ pirkimų sąraše Užsakovas spaudžia ant reikiamo pirkimo numerio ir pirkimo užsakymo lango apačioje matys suformuotą sutarties paketą - Pirkimo sutarties PDF failą, sutarčių vykdymo atmintinę



Užsakovas ne vėliau kaip per 5 (penkias) darbo dienas nuo CPO katalogo gauto pranešimo apie laimėjusį Tiekėją, **pasirašo** Pirkimo sutartį ir pateikia ją pasirašyti Tiekėjui.

Tiekėjas, kurio konkretus pasiūlymas pripažintas laimėjusiu, per 5 (penkias) darbo dienas nuo Užsakovo pasirašytos Pirkimo sutarties gavimo dienos, pasirašo Pirkimo sutartį ir grąžina ją Užsakovui.

Jei Tiekėjas, kurio pasiūlymas buvo pripažintas laimėjusiu per 5 (penkias) darbo dienas Pirkimo sutarties **nepasirašo, negrąžina, atsisako** ją sudaryti pirkimo dokumentuose nustatytomis sąlygomis, laikoma, kad jis atsisakė sudaryti Pirkimo sutartį.

Esant tokiam atvejui susisiekite su pirkimo vadovu Irena Urbšienė tel. (8 5) 205 3738, [i.urbsiene@cpo.lt](mailto:i.urbsiene@cpo.lt) arba konsultantu Zigmu Aleksandravičiumi te. (8 5) 205 4877, [z.aleksandravicius@cpo.lt](mailto:z.aleksandravicius@cpo.lt).

**Sutartyje nurodyta Pradinė** Pirkimo sutarties **vertė.**

**Tai** lėšų suma, kurią UŽSAKOVAS planuoja skirti Pirkimo sutartyje nurodytų paslaugų įsigijimui.

**Atkreipiame dėmesį!**

TIEKĖJO pagrindiniai įsipareigojimai:

* kartu su Pirkimo sutartimi privalo pateikti Jums Pirkimo sutarties **įvykdymo užtikrinimą** – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei 10% Pradinės Pirkimo sutarties vertės. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų **vykdymo termino pabaigos.** Siekdamas užtikrinti Pirkimo sutarties įvykdymą TIEKĖJAS, per 5 (penkias) darbo dienas nuo Pirkimo sutarties pasirašymo, **vietoje** Pirkimo sutarties įvykdymo **užtikrinimo dokumento** gali į Jūsų nurodytą sąskaitą banke pervesti sumą ne mažesnę nei 10% Pradinės Pirkimo sutarties vertės.
* turėti Lietuvos Respublikos galiojančių teisės aktų nustatytus reikalavimus atitinkantį civilinės atsakomybės draudimą ir galiojantį ne trumpesnį nei Pirkimo sutarties įgyvendinimo laikotarpį.

## Iki Tiekėjo suteiktų Paslaugų Užsakovui akto pasirašymo Tiekėjas privalo savo sąskaita visiškai pašalinti Užsakovo nurodytus Paslaugų trūkumus. Netinkamai suteiktos Paslaugos nepriimamos. Trūkumų šalinimas neprailgina Pirkimo sutartyje nustatytų Paslaugų suteikimo terminų.

Paslaugų teikimo metu, esant poreikiui, atlikti Užsakovo nurodytų techninėje užduotyje ar pagal projektavimą reglamentuojančių teisės aktų reikalavimus būtinus atlikti statybinius tyrimus (organizuoti ir savo lėšomis atlikti statinio statybos sklypo geodezinių, geologinių, hidrogeologinių, aplinkos taršos ir kitus tyrimus, o rekonstruojant, išplečiant ar pakeičiant statinio (jo patalpų) paskirtį, taip pat paties statinio ir gretimų statinių, kuriems gali turėti įtakos numatomi statybos darbai, tyrimus).

Pirkimo sutarties vykdymo metu Tiekėjas gali keisti Pirkimo sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi atitikti pirkimo dokumentuose nustatytus kvalifikacijos reikalavimus Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas turi neturėti pašalinimo pagrindų. Apie keičiamus ir/ar naujai pasitelkiamus subtiekėjus Tiekėjas turi informuoti Užsakovą raštu nurodant subtiekėjo keitimo priežastis ir gauti Užsakovo rašytinį sutikimą.

Pirkimo sutarties vykdymo metu Tiekėjas gali keisti Pirkimo sutartyje nurodytus ir/ar pasitelkti naujus projekto vadovus / projekto dalies vadovus (specialistus). Keičiančiojo ar naujai pasitelkiamo specialisto kvalifikacija turi atitikti pirkimo dokumentuose nustatytus kvalifikacijos reikalavimus Pirkimo sutarties užduoties įvykdymui. Apie keičiamus ir/ar naujai pasitelkiamus projekto vadovus / projekto dalies vadovus (specialistus) Tiekėjas turi informuoti Užsakovą raštu nurodant keitimo priežastis ir gauti Užsakovo rašytinį sutikimą.

Užsakovui nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.

Pirkimo sutartis įsigalioja Pirkimo sutartį pasirašius abiem Pirkimo sutarties Šalims ir Tiekėjui pateikus Pirkimo sutarties įvykdymo užtikrinimą (jei taikoma).

Pirkimo sutartis galioja iki galutinio sutartinių įsipareigojimų įvykdymo ir Šalių tarpusavio atsiskaitymo dienos arba iki bus nutraukta ši sutartis. Pirkimo sutarties galiojimas baigiasi, kai Tiekėjas pagal šią Pirkimo sutartį įvykdo savo įsipareigojimus Užsakovui, jeigu ji yra tinkamai įvykdyta ir visiškai apmokėta už suteiktas Paslaugas, kai ji nutraukiama Pirkimo sutartyje nustatyta tvarka, taip pat esant atitinkamam teismo sprendimui.

Jeigu kurios nors Pirkimo sutarties sąlygos paskelbiamos negaliojančiomis, kitos Pirkimo sutarties sąlygos lieka ir toliau galioti, jeigu jų negaliojimas nedaro kitos Pirkimo sutarties dalies tolesnį vykdymą neįmanomą.

Užsakovas ir Tiekėjas turi teisę, įspėjęs kitą Šalį prieš protingą terminą, o šiam suėjus ir papildomai įspėjus prieš 10 (dešimt) kalendorinių dienų, vienašališkai (be teismo) nutraukti Pirkimo sutartį dėl esminio jos pažeidimo (šios sutarties 25 punktas), jei Tiekėjas daugiau kaip 30 dienų nevykdo savo sutartinių įsipareigojimų , taip pat jei atsiranda šios sutarties 42.1 – 42.5 papunkčiuose nurodytos reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą aplinkybės. Nutraukus Pirkimo sutartį dėl esminio šios sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.

Tiekėjas turi teisę vienašališkai nutraukti Pirkimo sutartį, jei, teikiant projekto vykdymo priežiūros Paslaugas, statinio statybos sustabdymo trukmė ilgesnė kaip 3 mėnesiai.

Visi Pirkimo sutarties pakeitimai įforminami atskiru rašytiniu Šalių sutarimu.

## Pirkimo sutartis yra fiksuoto įkainio su peržiūra sutartis, kurios pradinė vertė užsakytiems Paslaugų kiekiams yra nurodyta Pirkimo sutarties priede.

## ATSAKOMYBĖ

Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti šia sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

Esminiai Pirkimo sutarties pažeidimai – tokie pažeidimai, kai Tiekėjas ilgiau kaip 30 dienų vėluoja suteikti Pirkimo sutarties reikalavimus atitinkančias Paslaugas pagal Paslaugų teikimo ir apmokėjimo grafiką (Pirkimo sutarties priedas Nr. 3) dėl Tiekėjo kaltės.

Jei Tiekėjas nevykdo ar netinkamai vykdo savo sutartinius įsipareigojimus Pirkimo sutartyje numatytais terminais, Užsakovas privalo be oficialaus įspėjimo ir neribodamas kitų savo teisių gynimo priemonių pradėti skaičiuoti 0,05 procentų delspinigius nuo Pirkimo sutarties priede Nr. 2 nurodytos Pirkimo sutarties kainos už kiekvieną uždelstą dieną. Užsakovas priskaičiuotą delspinigių sumą turi teisę išskaičiuoti iš Tiekėjui mokėtinų sumų.

Pirkimo sutartį nutraukus dėl Tiekėjo sutartinių įsipareigojimų nevykdymo, Tiekėjas sumoka Užsakovui 10 (dešimties) procentų Pirkimo sutarties priede Nr.2 nurodytos Pirkimo sutarties kainos dydžio baudą ir atlygina kitus Užsakovo nuostolius, kurių nepadengia bauda (bauda gali būti taikoma tuo atveju, jei netaikomos Pirkimo sutarties 53 punkte nurodytos Pirkimo sutarties įvykdymo užtikrinimo priemonės).

Jei Užsakovas nevykdo sutartinių įsipareigojimų, t. y. vėluoja apmokėti už suteiktas Paslaugas be pateisinamos priežasties, Tiekėjas turi teisę be oficialaus įspėjimo ir neribodamas kitų savo teisių gynimo priemonių reikalauti iš Užsakovo 0,05 procentų nuo vėluojamos sumokėti sumos dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).

Jei ne dėl Tiekėjo kaltės Užsakovas be pateisinamų priežasčių vėluoja apmokėti nuo mokėjimui nustatyto termino pabaigos daugiau nei 20 kalendorinių dienų, Tiekėjas, raštu įspėjęs Užsakovą prieš 10 dienų gali nutraukti Pirkimo sutartį bei reikalauti sumokėti baudą lygią 10 (dešimt) procentų nuo Pirkimo sutarties priede Nr. 2 nurodytos Pirkimo sutarties kainos.

Tiekėjo civilinė atsakomybė privalo būti apdrausta pagal Lietuvos Respublikos statybos įstatymo reikalavimus. Užsakovui paprašius, Tiekėjas privalo pateikti civilinės atsakomybės draudimo faktą įrodančius dokumentus.

Jei TIEKĖJO paskirto bent vieno specialisto kvalifikacija yra netinkama, UŽSAKOVAS gali pareikalauti TIEKĖJO ne vėliau kaip per 3 darbo dienas pakeisti paskirtą (-us) specialistą (-us). TIEKĖJUI per nustatytą terminą nepakeitus specialisto (-ų) tinkamu (-ais), UŽSAKOVAS turi teisę vienašališkai nutraukti Pirkimo sutartį ir pareikalauti iš TIEKĖJO sumokėti baudą – 10 proc. nuo Pirkimo sutarties kainos.

Visi Pirkimo sutarties pakeitimai įforminami atskiru rašytiniu Šalių sutarimu.

Primename, kad **e-sąskaitos** pateikimo išlaidos turi būti tiekėjo įskaičiuotos į pasiūlymo kainą ir perkančioji organizacija papildomai jų padengti neturi. Visi Pirkimo sutarties mokėjimų dokumentai yra teikiami naudojantis informacinės sistemos „E.sąskaita“ priemonėmis.

**Konfidencialumas –** pagrindinėse sutartyse yra numatyta, kad šios sutartys yra viešos ir Perkančiosios organizacijos turi teisę jas viešinti teisės aktų nustatyta tvarka. [Remiantis Lietuvos Aukščiausiojo Teismo išaiškinimu](http://eteismai.lt/byla/72299564190375/e3K-3-371-378/2018),  pagrindinės sutarties priede nurodyta paslaugų kaina bei įkainiai nėra laikomi konfidencialia informacija.